CELEX: 
Language: hr
Date: 2021-07-06 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe (EU) 2016/1237 u pogledu obveze ishođenja izvozne dozvole za rižu

OBRAZLOŽENJE
            
            
               1.KONTEKST DELEGIRANOG AKTA
            
            
               Delegiranom uredbom Komisije (EU) 2016/1237 utvrđuje se, među ostalim, obveza ishođenja izvozne dozvole za „oljuštenu (smeđu) rižu” i „polubijelu ili bijelu rižu, uključujući poliranu ili glaziranu”. Međutim, izvoz se sada može učinkovito pratiti drugim sredstvima, npr. s pomoću sustava nadzora (GU TAXUD). Na temelju zahtjeva određenih dionika i država članica te radi pojednostavnjenja postupka i smanjenja administrativnog opterećenja za države članice i gospodarske subjekte, trebalo bi ukinuti zahtjev za ishođenje izvozne dozvole za „oljuštenu (smeđu) rižu” i „polubijelu ili bijelu rižu, uključujući poliranu ili glaziranu”. Iako bi se iz istih razloga uvozne dozvole za rižu mogle ukinuti, potrebno ih je zadržati kako bi se ispunile obveze Unije iz sporazuma iz 2005. s Tajlandom (Odluka Vijeća od 20. prosinca 2005. (2005/953/EZ)) o sklapanju sporazuma u obliku razmjene pisama između Europske zajednice i Tajlanda u skladu s člankom XXVIII. GATT-a iz 1994. u vezi s izmjenom koncesija za rižu iz Rasporeda EZ-a CXL priloženog GATT-u iz 1994., SL L 346, 29.12.2005., str. 24.) i Sjedinjenim Američkim Državama (Odluka Vijeća od 21. lipnja 2005. (2005/476/EZ) o sklapanju Sporazuma u obliku razmjene pisama između Europske zajednice i Sjedinjenih Američkih Država u vezi s metodom izračunavanja carina primjenjivih na ljuštenu rižu i o izmjeni odluka 2004/617/EZ, 2004/618/EZ i 2004/619/EZ, SL L 170, 1.7.2005., str. 67.).
            
            
               2.SAVJETOVANJA PRIJE DONOŠENJA AKTA
            
            
               Delegirani akt predstavljen je skupini stručnjaka za horizontalna pitanja povezana sa ZPP-om s kojom se zatim o njemu raspravljalo na sastancima održanima 16. ožujka i 15. travnja 2021. Objavljen je za savjetovanje u okviru mehanizma povratnih informacija od 9. travnja do 7. svibnja 2021. U okviru tog mehanizma zaprimljena je jedna povratna informacija, a riječ je o općoj primjedbi koja se ne odnosi na sam akt. Stoga nije bila potrebna izmjena akta.  
            
            
               3.PRAVNI ELEMENTI DELEGIRANOG AKTA
            
            
               Ovim delegiranim aktom utvrđuje se ukidanje obveze ishođenja izvozne dozvole za „oljuštenu (smeđu) rižu” i „polubijelu ili bijelu rižu, uključujući poliranu ili glaziranu”. To se postiže izmjenom Uredbe (EU) 2016/1237. Istodobno se donosi Provedbena uredba Komisije o izmjeni odgovarajuće Provedbene uredbe Komisije (EU) 2016/1239 u pogledu odredbi o iznosu sredstava osiguranja i razdobljima valjanosti izvoznih dozvola za rižu koje ovom Uredbom treba ukinuti.
            
            
                
            
            
               DELEGIRANA UREDBA KOMISIJE (EU) …/...
            
            
               оd 6.7.2021.
            
            
               o izmjeni Delegirane uredbe (EU) 2016/1237 u pogledu obveze ishođenja izvozne dozvole za rižu
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007
                  1
               , a posebno njezin članak 177.,
            
            
               uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008
                  2
               , a posebno njezin članak 66. stavak 3. točke (c) i (e),
            
            
               budući da:
            
            
               (1)Delegiranom uredbom Komisije (EU) 2016/1237
                  3
                dopunjuje se Uredba (EU) br. 1308/2013 u pogledu sustava dozvola za poljoprivredne proizvode, uključujući popis proizvoda koji podliježu predočenju uvozne ili izvozne dozvole.
            
            
               (2)Člankom 2. stavkom 2. točkom (a) Delegirane uredbe (EU) 2016/1237 u vezi s njezinim Prilogom, dijelom II., točkom A predviđena je obveza ishođenja dozvole za izvoz „ljuštene (smeđe) riže” obuhvaćene oznakom KN 1006 20 i „polubijele ili bijele riže, uključujući poliranu ili glaziranu”, razvrstane u oznaku KN 1006 30.
            
            
               (3)Sada se izvoz može učinkovito pratiti drugim sredstvima. Radi pojednostavnjenja postupka i smanjenja administrativnog opterećenja za države članice i gospodarske subjekte, trebalo bi ukinuti obvezu ishođenja izvozne dozvole za „oljuštenu (smeđu) rižu” i „polubijelu ili bijelu rižu, uključujući poliranu ili glaziranu”.
            
         
         
            
               (4)Radi jasnoće primjereno je utvrditi pravila o izvoznim dozvolama izdanima za oljuštenu (smeđu) rižu i polubijelu ili bijelu rižu, uključujući poliranu ili glaziranu, za koje se ovom Uredbom ukida obveza ishođenja izvozne dozvole, a koje su i dalje važeće na dan početka primjene ove Uredbe.
            
            
               (5)Delegiranu uredbu (EU) 2016/1237 trebalo bi stoga na odgovarajući način izmijeniti,
            
            
               DONIJELA JE OVU UREDBU:
            
            
               Članak 1.
            
            
               Izmjena Delegirane uredbe (EU) 2016/1237
            
            
            
               U dijelu II. Priloga Delegiranoj uredbi (EU) 2016/1237 briše se točka A.
            
            
               Članak 2.
            
            
               Prijelazne odredbe
            
            
               Na zahtjev korisnika dozvole, sredstvo osiguranja položeno za izvoznu dozvolu za oljuštenu (smeđu) rižu i polubijelu ili bijelu rižu, uključujući poliranu ili glaziranu, vraća se ako su ispunjeni svi sljedeći uvjeti: 
            
            
               (a) na dan stupanja na snagu ove Uredbe rok valjanosti dozvole nije istekao; 
            
            
               (b) na dan stupanja na snagu ove Uredbe dozvola je iskorištena djelomično ili uopće nije iskorištena.
            
            
               Članak 3.
            
            
               Stupanje na snagu
            
            
               Ova Uredba stupa na snagu sedmog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 6.7.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 347, 20.12.2013., str. 671. 
               
               
                  
                     (2)
                  
                        SL L 347, 20.12.2013., str. 549. 
               
               
                  
                     (3)
                  
                        Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).